CELEX: C2004/118/22
Language: da
Date: 2004-04-30 00:00:00
Title: Domstolens dom (Femte Afdeling) af 29. april 2004 i sag C-341/01, Plato Plastik Robert Frank GmbH mod Caropack Handelsgesellschaft mbH (anmodning om præjudiciel afgørelse fra Landesgericht Korneuburg) (Direktiv 94/62/EF — emballage og emballageaffald — plasticbæreposer — national lovgivning vedrørende indsamling og genanvendelse af brugt emballage og emballageaffald — indsamling og genanvendelse af brugt emballage og emballageaffald — forpligtelse til at anvende en godkendt virksomhed eller at indføre et indsamlingssystem — formaliteten)

30.4.2004   
            
            
               DA
            
            
               Den Europæiske Unions Tidende
            
            
               C 118/12
            
         
      DOMSTOLENS DOM
   
   (Femte Afdeling)
   af 29. april 2004
   i sag C-341/01, Plato Plastik Robert Frank GmbH mod Caropack Handelsgesellschaft mbH (anmodning om præjudiciel afgørelse fra Landesgericht Korneuburg) (1)
   
   (Direktiv 94/62/EF - emballage og emballageaffald - plasticbæreposer - national lovgivning vedrørende indsamling og genanvendelse af brugt emballage og emballageaffald - indsamling og genanvendelse af brugt emballage og emballageaffald - forpligtelse til at anvende en godkendt virksomhed eller at indføre et indsamlingssystem - formaliteten)
   (2004/C 118/22)
   Processprog: tysk
   I sag C-341/01, angående en anmodning, som Landesgericht Korneuburg (Østrig) i medfør af artikel 234 EF har indgivet til Domstolen for i den for nævnte ret verserende sag, Plato Plastik Robert Frank GmbH mod Caropack Handelsgesellschaft mbH, at opnå en præjudiciel afgørelse vedrørende fortolkningen af artikel 3, nr. 1, i Europa-Parlamentet og Rådets direktiv 94/62/EF af 20. december 1994 om emballage og emballageaffald (EFT L 365, s. 10) og andre fællesskabsbestemmelser, har Domstolen (Femte Afdeling), sammensat af C.W.A. Timmermans som fungerende formand for Femte Afdeling og dommerne A. Rosas (refererende dommer) og S. von Bahr; generaladvokat: P. Léger; justitssekretær: ekspeditionssekretær M. Múgica Arzamendi, den 29. april 2004 afsagt dom, hvis konklusion lyder således:
   
               1)
            
            
               Artikel 3, nr. 1, i Europa-Parlamentet og Rådets direktiv 94/62/EF af 20. december 1994 om emballage og emballageaffald skal fortolkes således, at plasticbæreposer, der gives gratis eller mod betaling til en kunde i en forretning, er emballage i direktivets forstand.
            
         
               2)
            
            
               Begrebet »producent« i relation til artikel 3, nr. 1, første afsnit, i direktiv 94/62 omfatter producenten af varerne og ikke producenten af emballageprodukterne.
            
         
      (1)  EFT C 331 af 24.11.2001.